**OTVORENA DRUGA LIDL PRODAVNICA U SMEDEREVU**

**Druga Lidl prodavnica u Smederevu otvorena je jutros u 8.00 časova, na adresi Crvene armije 64đ. Potrošači od danas imaju priliku da, na još jednoj lokaciji u ovom gradu, pronađu proizvode iz Lidl asortimana sa najboljim odnosom cene i kvaliteta, po čemu je ovaj trgovinski lanac prepoznatljiv širom Srbije.**

Nudeći najbolji odnos cene i kvaliteta, ali i mogućnost povoljne kupovine svakog dana, kompanija Lidl, iz godine u godinu, gradi sve snažniju vezu sa potrošačima, koji se nalaze u srži svakog segmenta njenog poslovanja, o čemu svedoči i ova, 83. prodavnica na teritoriji Srbije.

„*Širenjem maloprodajne mreže želimo da našim potrošačima budemo još bliži i da im svakodnevnu kupovinu učinimo jednostavnijom i prijatnijom. U predstojećem periodu praznika naročito nam je važno da ponudimo kvalitet, raznovrsnost i inspiraciju onima koji nam poklanjaju poverenje, kako kroz redovan, tako i kroz specijalan, praznični asortiman*“, izjavila je **Marija Kojčić ispred sektora Corporate Affairs kompanije Lidl Srbija.**

U susret praznicima, Lidl je za potrošače pripremio i specijalni, sezonski asortiman, koji na trpeze donosi prepoznatljive ukuse, a svaku proslavu čini nezaboravnom. Naime, Deluxe asortiman, prepoznatljiv po svom elegantnom pakovanju, na rafove donosi raznovrsne morske plodove, sireve iz različitih delova sveta, namaze posebnih receptura i brojne druge proizvode. Takođe, Favorina asortiman je tu za slatki užitak nakon obroka, donoseći dezerte za svačiji ukus, poput čokoladnih figura, kolača sa marcipanom, mirisnih medenjaka i keksića sa cimetom.

Verujući da je period praznika naročito poseban i važan najmlađima, Lidl je za mališane pripremio i pažljivo odabrane igračke, koje će im mamiti osmehe i ispuniti novogodišnje želje. Raznovrsni kreativni i edukatovni setovi za igru osmišljeni su tako da podstiču dečiju maštu, ali i da prazničnu čaroliju učine stvarnom.

Otvaranjem nove prodavnice u Smederevu, tim zaposlenih u Lidlu proširen je za 20 novih zaposlenih, koje očekuju konkuretni uslovi rada i jedinstvena paleta benefita.

Radno vreme nove prodavnice u Smederevu biće svakog dana u nedelji od 8 do 22 časa.

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 83 prodavnice u 48 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)